கேள்வி: பர்கான் அக்தர் - சொந்த வாழ்க்கை குறித்து விரிவாக சொல்லுங்கள்.
பதில்: பர்கான் அக்தர், திரைக்கதை எழுத்தாளர்களான ஜாவேத் அக்தர் மற்றும் ஹனி இரானி ஆகியோருக்கு இரண்டாவது குழந்தையாக மும்பையில் பிறந்தார். எழுத்தாளர்- இயக்குநர் சோயா அக்தர் இவரது மூத்த சகோதரி ஆவார். இவரது இளம் வயதிலேயே பெற்றோர் விவாகரத்து செய்து கொண்டு பிரிந்தனர். இவரின் தந்தை 1984 இல் நடிகை சபனா ஆசுமி மணந்தார் இவரின் தாயார் குழந்தைகளை வளர்த்தார். அக்தர் மும்பை உள்ள ''மானக்ஜி கூப்பர்'' பள்ளியில் படித்தார். பின்னர் மும்பையில் உள்ள எச்ஆர் கல்லூரியில் சட்டப் பட்டம் பெற்றார். அக்தரின் தந்தை, பிறப்பாலும் கலாச்சாரத்தாலும் ஒரு முஸ்லிம் என்றாலும் தான் ஒரு சோசலிசவாதி என்றும் நாத்திகர் என்று விவரித்தார். அக்தரின் தாய், இரானி சரதுசம் குடும்பத்தில் பிறந்தவர். மதத்தின் மீது அக்கறையற்றவர். மேலும் தனது குழந்தைகளை எந்த மதமும் இல்லாமல் வளர விடுவதில் திருப்தி அடைந்தார். தான் ஒரு நாத்திகன் என்று அக்தர் ஒரு பேட்டியில் கூறியுள்ளார். அக்தரின் குடும்பம் இன்றைய உத்தரப் பிரதேசம் அவத் பகுதியில் உள்ள கைராபாத், சீதாபூர் சேர்ந்தது. மேலும் இவர் உருது கவிஞர்களின் நீண்ட பரம்பரையில் இருந்து வந்தவர். இவர் உருது கவிஞர் ஜான் நிசார் அக்தர் பேரனும் உருது கவிஞர் முஸ்தர் கைராபாடியின் கொள்ளுப் பேரனும் ஆவார்.[https://books.google.com/books?id=zB4n3MVozbUC&pg=PA1796 Jan Nisar Akhtar Biography] ''The Encyclopaedia of Indian Literature'' (Volume Two) (D -J). குழந்தை நடிகை டெய்சி இராணி, நடன இயக்குநர் ஃபராஹ் கான், சஜித் கான் ஆகியோர் இவரது தாய் வழி உறவினராவார்கள்.
கேள்வி: பர்கான் அக்தர் - மண வாழ்க்கை பற்றி தகவல் சொல்.
பதில்: அக்தர் 2000 ஆம் ஆண்டு பாலிவுட் சிகையலங்கார நிபுணரான ''அதுனா பபானி'' என்பவரை திருமணம் செய்து கொண்டார், அவருடன் 3 வருடங்கள் திருமண உறவில் இருந்தார். தம்பதியருக்கு சக்யா மற்றும் அகிரா என்ற இரண்டு மகள்கள் உள்ளனர். 21 ஜனவரி 2016 அன்று, திருமணமான 16 ஆண்டுகளுக்குப் பிறகு இவர்கள் பிரிந்ததாக அறிவித்தனர். அவர்களின் விவாகரத்து 24 ஏப்ரல் 2017 அன்று முடிவடைந்தது. பின்னர் அக்தர் 2018 இல் தொலைக்காட்சித் தொகுப்பாளரான ''சிவானி தண்டேகர்'' என்பவருடன் 19 பிப்ரவரி 2022 அன்று, லோணாவ்ளா பண்ணை வீட்டில் மதச்சார்பற்ற முறையில் திருமணம் செய்து கொண்டார்.